AIŠKINAMASIS RAŠTAS

Dėl savivaldybės turto perdavimo Molėtų rajono savivaldybės administracijai

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija, vykdydama projektą „Molėtų kultūros namų pastato (Molėtų kultūros centro, Molėtų krašto muziejaus, Molėtų rajono savivaldybės viešosios bibliotekos), Inturkės g. 4, Molėtai rekonstravimas“ (toliau – Projektas), už projekto lėšas nupirko ilgalaikį ir trumpalaikį materialųjį turtą, kuris Molėtų rajono savivaldybės tarybos 2015 m. gruodžio 17 d. sprendimu Nr. B1-257 „Dėl savivaldybės turto perdavimo Molėtų kultūros centrui” buvo perduotas Molėtų kultūros centrui. Dalis perduoto turto – baldai - bus naudojami VšĮ Molėtų turizmo ir verslo informacijos centro (toliau –Centro) kabinetuose, todėl tikslinga šį turtą perduoti Centrui, padidinant dalininko kapitalą dalininko įnašu. VšĮ Molėtų turizmo ir verslo informacijos centro savininkas – Molėtų rajono savivaldybė.

Parengto sprendimo projekto tikslas – perduoti Molėtų rajono savivaldybės administracijai patikėjimo teise valdyti, naudoti ir disponuoti juo Savivaldybei nuosavybės teise priklausantį ir šiuo metu Molėtų kultūros centro patikėjimo teise valdomą ilgalaikį ir trumpalaikį materialųjį turtą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalys.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – vykdant projektą „Molėtų kultūros namų pastato (Molėtų kultūros centro, Molėtų krašto muziejaus, Molėtų rajono savivaldybės viešosios bibliotekos), Inturkės g. 4, Molėtai rekonstravimas“ (toliau – Projektas), už Projekto lėšas yra nupirkta turto, skirto Centrui. Perėmus sprendimo projekte nurodytą turtą Molėtų rajono savivaldybės administracijai, už Projekto lėšas nupirktas turtas ir iš Molėtų kultūros centro perimtas turtas bus perduotas Centrui, padidinant dalininko kapitalą dalininko įnašu.

Neigiamų pasekmių nenumatoma.

**4. Priemonės sprendimui įgyvendinti**

Priėmus sprendimą, bus parengtas turto perdavimo ir priėmimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.

Parengė

Turto skyriaus vedėja

Aldona Rusteikienė